Eлектронни апарати за кръвно налягане
Рядкост са хората, които не проявяват интерес към кръвното си налягане. Реплики като “Днес шефът пак ми вдигна кръвното” или “Не съм добре, сигурно ми е паднало кръвното” се разменят често между приятели, колеги и случайно срещнали се познати. С темата за кръвното ни налягане започват и завършват немалко разговори в кварталната градинка. Някои се отнасят скептично към измерването на кръвното налягане, а други са склонни да го правят едва ли не ежечасно. Истината, както винаги, е по средата. Редовното измерване на кръвното налягане е необходимо и важно. При това не е задължително да ходим за всяко измерване при личния си лекар или при специалист. Съвременните електронни апарати за измерване на кръвното налягане в домашни условия могат да се ползват от всеки, без да е необходима специална подготовка. Работата с тях е по-лесна, отколкото с телевизора и DVD-то, твърди Стефан Куцаров
Какво представлява кръвното налягане? То е силата, която кръвта упражнява върху стените на кръвоносните съдове. Прието е да се измерва в милиметри живачен стълб (mmHg). Например кръвно налягане 120 означава, че силата върху стените на кръвоносните ни съдове е равна на тази, която би предизвикал живачен стълб с височина 120 милиметра.
Сърцето ни работи като помпа - при свиване на сърдечния мускул в артериите и капилярите се изтласква кръв и налягането се увеличава. Медицинският му термин е систолично налягане, а в говоримия език е познато като горна граница, като стойностите му може да са от 90 до 240 mmHg. При свиване на сърдечния мускул в сърцето се влива кръв от вените, а налягането в артериите и капилярите намалява. Това е диастоличното (долно) налягане с граници от 40 до 160 mmHg. Прието е най-напред да се казва горното, а след него долното налягане (кръвното ми е 120/85).
В рамките на деня горното налягане може да се променя с 30-40 mmHg. То е най-ниско при събуждане и при почивка с отпусната мускулатура и нараства при грижи, тревоги и физически усилия. Поради това едно от изискванията за достоверни резултати от редовното следене на кръвното налягане.